-REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/352-19

18. decembar 2019. godine

B e o g r a d

ZAPISNIK

60. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 17. DECEMBRA 2019. GODINE

 Sednica je počela u 13 časova i 7 minuta.

 Sednicom je predsedavala Snežana B. Petrović, predsednik Odbora.

 Pored predsednika, sednici su prisustvovali članovi Odbora: Aleksandra Tomić, Stanislava Janošević, Studenka Stojanović, Jelena Mijatović, Zoran Bojanić, Snežana R. Petrović, Ana Čarapić i Gorica Gajić.

 Sednici je prisustvovala Snežana Paunović, zamenik člana Odbora Novice Tončeva.

 Sednici nisu prisustvovali članovi Odbora: Tomislav Ljubenović, Aleksandar Stevanović, Dejan Nikolić, Vladimir Marinković, Ivan Kostić, Vojislav Vujić i Zdravko Stanković, niti njihovi zamenici.

 Sednici su, na poziv predsednika, prisustvovali Dušan Vučković, pomoćnik ministra privrede, i iz Ministarstva trgovine, turizma i telekomunikacija: Jovan Stojić, pomoćnik ministra i Ana Gemaljević, savetnik.

 Na predlog predsednika, Odbor je većinom glasova utvrdio sledeći

D n e v n i r e d

1. Razmatranje Predloga zakona o izmenama i dopunama Zakona o privrednim društvima, koji je podnela Vlada (broj 023-2816/19 od 14. novembra 2019. godine), u pojedinostima;
2. Razmatranje Predloga zakona o izmenama i dopuni Zakona o Centralnoj evidenciji stvarnih vlasnika, koji je podnela Vlada (broj 011-2663/19 od 25. oktobra 2019. godine), u pojedinostima;
3. Razmatranje Predloga zakona o izmenama i dopuni Zakona o posredovanju u prometu i zakupu nepokretnosti, koji je podnela Vlada (broj 464-2726/19 od 4. novembra 2019. godine), u pojedinostima.

 Pre razmatranja tačaka utvrđenog dnevnog reda, Odbor je većinom glasova usvojio predlog da se obavi rasprava o podnetim amandmanima i da se Odbor jednim glasanjem izjasni o amandmanima koje je Vlada prihvatila i jednim glasanjem o amandmanima koje Vlada nije prihvatila (tzv. grupno glasanje).

Prva tačka dnevnog reda: **Predlog zakona o izmeni i dopunama Zakona o privrednim društvima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmeni i dopunama Zakona o privrednim društvima i na osnovu člana 156. stav 3. Poslovnika, podneo izveštaj Narodnoj skupštini.

 Odbor je odlučio da predloži Narodnoj skupštini **da odbije** sledeće amandmane:

- na član 1. koji je podnela narodni poslanik Aleksandra Belačić;

- na član 2. koji je podnela narodni poslanik Nataša Sp. Jovanović;

- na član 3. koji je podneo narodni poslanik Aleksandar Šešelj;

- na član 4. koji je podneo narodni poslanik Milorad Mirčić;

- na član 5. koji je podneo narodni poslanik Petar Jojić;

- na član 6. koji je podnela narodni poslanik Vjerica Radeta;

- na član 6. koji je podneo narodni poslanik Marjan Rističević;

- na član 7. koji je podneo narodni poslanik Nikola Savić;

- na član 8. koji je podneo narodni poslanik Nemanja Šarović;

- na član 9. koji je podneo narodni poslanik Milorad Mirčić;

- na član 10. koji je podneo narodni poslanik Aleksandar Šešelj;

- na član 11. koji je podnela narodni poslaniik Vjerica Radeta.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

Druga tačka dnevnog reda - **Predlog zakona o izmenama i dopuni Zakona o Centralnoj evidenciji stvarnih vlasnika**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopuni Zakona o Centralnoj evidenciji stvarnih vlasnika i na osnovu člana 156. stav 3. Poslovnika, podneo izveštaj Narodnoj skupštini.

 Odbor je odlučio da predloži Narodnoj skupštini **da odbije** sledeće amandmane:

- na član 2. koji je podnela narodni poslanik Vjerica Radeta;

- na član 3. koji je podneo narodni poslanik Marijan Rističević;

- na član 3. koji je podnela narodni poslanik Nataša Sp. Jovanović;

- na član 3. koji je podneo narodni poslanik Aleksandar Šešelj.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

Treća tačka dnevnog reda- **Predlog zakona o izmenama i dopuni Zakona o posredovanju u prometu i zakupu nepokretnosti**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopuni Zakona o posredovanju u prometu i zakupu nepokretnosti i na osnovu člana 156. stav 3. Poslovnika, podneo izveštaj Narodnoj skupštini.

 Odbor je odlučio da predloži Narodnoj skupštini **da prihvati** amandmane na čl. 1. i 3. Predloga zakona, koje je podnela Vlada.

 Odbor je odlučio da predloži Narodnoj skupštini **da odbije** sledeće amandmane:

- na član 1. koji je podnela narodni poslanik Nataša Sp. Jovanović;

- na član 1. koji je podneo narodni poslanik Aleksandar Šešelj;

- na član 2. koji je podneo narodni poslanik Aleksandar Šešelj;

- na član 2. koji je podnela narodni poslanik Vjerica Radeta;

- na član 2. koji je *sa ispravkom* podneo narodni poslanik Sreto Perić;

- na član 3. koji je podneo narodni poslanik Petar Jojić;

- na član 3. koji je podneo narodni poslanik Milorad Mirčić;

- na član 3. koji je podneo narodni poslaniik Aleksandar Šešelj;

- na član 3. koji je podneo narodni poslanik Marijan Rističević;

- na član 4. koji je podnela narodni poslanik Vjerica Radeta;

- na član 5. koji je podneo narodni poslanik Nemanja Šarović.

 Za izvestioca Odbora na sednici Narodne skupštine određena je Snežana B. Petrović, predsednik Odbora.

 Sednica je zaključena u 13 časova i 12 minuta.

 Sednica je prenošena u live stream-u i tonski snimana, a video zapis se nalazi na internet stranici Narodne skupštine.

|  |  |
| --- | --- |
|  SEKRETARAleksandra Balać |  PREDSEDNIK Snežana B. Petrović |